
Albumul „ROMÂNII DE LÂNGĂ NOI" 
Un cadou oferit românilor de pretutindeni 


GRUPUL EDITORIAL CORINT şi DEPARTAMENTUL POLITICI PENTRU 
RELAŢIA CU ROMÂNII DE PRETUTINDENI a lansat vineri, 29 noiembrie 2013 în 
cadrul Evenimentului „Ziua românilor de pretutindeni" care a avut loc la sala „Grigore 
Gafencu" de la Ministerului Afacerilor Externe, albumul ROMÂNII DE LÂNGĂ NOI. 



Au vorbit despre album şi parteneriatul 
dintre GRUPUL EDITORIAL CORINT 
şi DEPARTAMENTUL POLITICI 
PENTRU RELAŢIA CU ROMÂNII DE 
PRETUTINDENI domnul Cristian 
DA VID, ministru delegat pentru românii 
de pretutindeni, domnul Stejărel 
OLARU, secretar de stat, coordonator al 
DPRRP, domnul Cristian Greşanu, 
director al Grupului Editorial Corint 
şi Cornel Sigmirean, istoric şi autor. 



ROMANII 

DE LÂNGĂ NOI 



Albumul aduce în prim-plan vecinătatea istorică, cu regiunile locuite 
de români. In România, dar şi în cadrul comunităţilor româneşti din 
afara graniţelor, se cunosc prea puţine aspecte referitoare la viaţa, 
continuitatea şi legăturile de limbă şi istorie ale românilor din 
Albania, Bulgaria, Croaţia, Grecia, Macedonia, Serbia, Ucraina şi 
Ungaria cu statul român. 

Spaţiile unde se află comunităţile istorice sunt abordate sintetic, mai 
ales de la momentul formării statelor naţionale în regiune (final de 
secol XIX), fenomen ce a presupus o redimensionare a problemei 
minorităţilor naţionale, cuprinse în cadrul unor noi frontiere. 
Comunităţile din vecinătate sunt situate în general în mediul rural, 
fapt ce a crescut ataşamentul lor faţă de reperele consacrate în 


comunitate: şcoală, biserică, sărbători şi obiceiuri. 


Volumul este realizat de patru istorici, recunoscuţi pentru contribuţiile lor ştiinţifice deosebite: 
Daniel CAIN, Armând GOŞU, Cornel SIGMIREAN şi Annemarie SORESCU-MARINKOVIC. 


